Diari Oficial de la Generalitat Valenciana


Sumari del DOGV 2397, del 29-11-1994 (1994/833181)

RESOLUCIÓ de 26 de setembre de 1994, del secretari general de la Conselleria de Cultura, per la qual resol l'extinció de la fundació Institut de Formació i Estudis Socials del País Valencià, IFES-PV.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2397

Data del DOGV
:   29-11-1994

Secció del DOGV
:   ALTRES DISPOSICIONS

Número del document
:   1994/833181


Data del document
:   26-09-1994

Organisme emissor
:   Conselleria de Cultura

Tipus de document
:   Resolució

RESOLUCIó de 26 de setembre de 1994, del secretari general de la Conselleria de Cultura, per la qual resol l'extinció de la fundació Institut de Formació i Estudis Socials del País Valencià, IFES-PV.   
Atesos els següents fets:  
1. Amb data 28 de febrer de 1994, la Conselleria de Cultura, reconeix, classifica i inscriu en el Registre de Fundacions com a fundació cultural privada de promoció, la fundació denominada Institut de Formació i Estudis Socials del País Valencià constituïda mitjançant l'escriptura pública núm. 1.261, de 10 de maig de 1993, atorgada per Rafael Recuenco Montero i altres davant el notari de València Joaquín Borrell García.  
2. L'objecte de la fundació, segons el capítol II, art. 7 dels estatuts consisteix en:  
a) L'establiment de plans i programes d'orientació, formació i estudis professionals i ocupacions.  
b) L'organització, gestió i administració de cursos, seminaris, jornades, col·loquis i altres activitats referides   
a la formació professional i ocupacions i als estudis sobre aquesta.  
c) L'orientació i capacitació dels treballadors a l'evolució tecnològica i a les noves professions.  
d) L'actualització i el perfeccionament dels treballadors per a l'exercici del seu lloc de treball.  
e) L'orientació, informació i capacitació per a la creació del propi lloc de treball.  
f) L'orientació professional i ocupacional dels joves en situació d'accés al primer treball.  
g) La investigació, l'estudi, la publicació i la difusió, en el camp de la formació, dels treballs realitzats per la fundació o per persones físiques o jurídiques alienes que es consideren d'interés segons els fins de la fundació.  
h) La relació amb les institucions d'àmbit nacional, internacional o purament estrangeres que realitzen funcions semblants, i també traduccions i informes que s'estimen necessaris o competents.  
i) I, en general, la realització de totes les activitats directament relacionades o necessàries per a la consecució dels fins anteriors.  
3. Que, amb data 30 de juny de 1994, té entrada en la Conselleria de Cultura un escrit de la fundació Institut de Formació i Estudis Socials, en què sol·licita l'anul·lació de la classificació i inscripció en el Registre de Fundacions Culturals Privades de la Comunitat Valenciana de la Fundació Institut de Formació i Estudis Socials del País Valencià, o, si de cas, que es considere l'escrit com la comunicació prèvia de la interposició del recurs contenciós administratiu.  
El 26 de juliol d'enguany es lliura una còpia de l'escrit esmentat més amunt a Francisco Andreu Ruiz, com a vocal del patronat de la fundació IFES-PV.  
4. Amb data 27 de juliol d'enguany, es realitza una reunió del patronat de la fundació, amb l'assistència de la totalitat dels seus membres, tret de Gustavo Gardey Cardona i de José Fons Torres, i s'adopta per unanimitat l'acord d'extinció de la fundació, vista la situació plantejada, i d'acord amb el contingut de l'article 23, paràgraf segon del capítol VII dels estatuts, que preveu els supòsits d'extinció de la fundació, valorada la impossibilitat d'aconseguir el fi fundacional en les circumstàncies presents.  
Consideracions jurídiques  
1. L'art. 39 del Codi Civil disposa que, si per haver expirat el termini durant el qual funcionaven legalment o per haver realitzat el fi per al qual es van constituir, o per ser ja impossible aplicar a aquest fi l'activitat i els mitjans de què disposaven, deixaven de funcionar les fundacions, es donaria als seus béns l'aplicació que les clàusules fundacionals els hagueren assignat. Si no s'hi havia establert res, aquests béns s'aplicarien a la realització de fins anàlegs, en interés de la comunitat autònoma o municipi.  
En aquest cas, hi concorre la circumstància que l'article 40 dels estatuts que regeixen la fundació disposa que, per a l'extinció de la fundació, una vegada feta la liquidació que, si és procedent, realitzaran els membres del patronat, el romanent es destinarà com a aportació al capital de la Fundació Pascual Tomás, si és que aquesta existeix, i si no, a finalitats anàlogues a les que constitueixen el fi fundacional, segons determinen els mateixos liquidadors.  
2. Que en aquest expedient s'han observat les prescripcions de l'article 55.1 del Decret 2.930/72, de 21 de juliol, que regula el procediment d'extinció.  
3. En aquest cas, s'ha constituït el patronat en comissió liquidadora, segons disposen els estatuts, i consta com a únic patrimoni de la fundació el dipòsit constituït en l'entitat financera Caixa d'Estalvis del Mediterrani, per valor d'1.170.000 pessetes, corresponents al fons fundacional, que es transferirà, seguint les previsions estatutàries, a la Fundació Pascual Tomás, com a aportació al fons fundacional d'aquesta.  
Al mateix temps, es faculta el secretari accidental del patronat per a fer les gestions que siguen necessàries en compliment dels acords presos en la sessió.  
Vistos els preceptes esmentats i els restants aplicables legalment, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV 2101, de 13 de setembre), resolc:  
Primer  
Acceptar i inscriure en el Registre de Fundacions Culturals Privades de la Conselleria de Cultura la proposta d'extinció de la fundació Institut de Formació i Estudis Socials del País Valencià, IFES-PV.  
Segon  
Designar com a comissió liquidadora el Patronat de la fundació, i facultar Francisco Andreu Ruiz per a fer totes les gestions que siguen necessàries en compliment dels acords presos.  
Tercer  
Els liquidadors tindran les responsabilitats dels membres de l'òrgan encarregat del govern i la direcció de la fundació durant el període de liquidació d'aquesta, i donaran compte al protectorat de cadascuna de les operacions que duguen a terme tant en la realització de l'actiu com en la liquidació del passiu. Així mateix, formaran el compte final de liquidació amb els justificants del lliurament de l'haver líquid a les institucions a qui correspon rebre'l, per a l'anotació d'aquella en el Registre de Fundacions Culturals Privades.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució.  
Per a interposar-hi aquest recurs, abans caldrà que el recurrent ho comunique a aquest òrgan.  
Tot això d'acord amb l'art. 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que puga exercir-se qualsevol altre recurs que es considere oportú.  
València, 26 de setembre de 1994.- El secretari general de la Conselleria de Cultura: Vicent Todolí Femenia.